Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10284

d) a szükséges felszállási távolság végén, a talaj felett 10.7 méter (35 láb) magasságban kezdődő teljes felszállás repülési pálya biztosítson nem kevesebb mint 6 méter (20 láb) valamint 0.005 D függőleges elkülönítést minden akadály felett, amely 60 méter valamint a repülőgép fesztávjának fele és 0.125 D oldaltávolságon belül található a repülési pálya mindkét oldalán addig a pontig, ahol elérik az üzemeltetési kézikönyvben meghatározott útvonal repülési magasságot, kivéve azokat az akadályokat, amelyek a repülési pálya bármely oldalán 1500 méter távolságon túl helyezkednek el, mert ezeknél a fenti elkülönítés nem szükséges. A D távolság az a vízszintes távolság, amelyet a repülőgép a rendelkezésre álló felszállási távolság vége után megtett. Megjegyzés: Ezt a távolságot nem szükséges azon a ponton túl figyelembe venni, amelynél a repülőgép képes lenne további emelkedés nélkül a felszállási repülőtéren történő leszállás végrehajtásának megkezdésére vagy eléri a másik repülőtérre történő repülés megkezdéséhez szükséges legalacsonyabb biztonságos repülési magasságot. Mindazonáltal az akadályoktól számított oldalirányú elkülönítés a fenti meghatározott értékek alá csökkenthető akkor és olyan mértékben, ahogy a repülőgépvezető segítséget kap a tervezett repülési pályától történő véletlen eltérés elkerülésére. Például különösen kedvezőtlen időjárási körülmények között egy pontos rádiónavigációs berendezés segítheti a repülőgépvezetőt a tervezett repülési pálya tartásában. Ehhez hasonlóan, ha a felszállást elég jó időjárási körülmények között hajtják vége, egyes esetekben lehetséges a jól látható, azonban a 2.2 d) pontban meghatározott oldalirányú határokon belül levő akadályok elkerülése. Megjegyzés: A szükséges gyorsításból történő megállási távolság, a szükséges felszállási távolság és a felszállási repülési pálya meghatározásához használt eljárások a példához tartozó függelékben találhatók. 2.3 Feltételek A 2.1 és 2.2 pontok vonatkozásában a teljesítmény az alábbiaknak megfelelő:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes